Min frûntlich gruͦs vor, lieber schultheiss. Dir ist noch wol ingedenk, wie
das Heini Rast fûr mich und andren minen herren erclagte, das er von
schuld wegen, so er eim von Sibental gelten solte, gan Sibental von der
selben schuld wegen leisten müste und begerte, im ze helffen, das im
sin schuld von Cuͦnrat Nefen, dar umb ime Nefen hus stuͤnde, bezalt
wurde, umb das er sin schulde dem von Sibental und ouch Ruͦdolff Schnider
von Bûrron, denen er schuldig wer, bezalen und gen dem von Sibental
des leistens ab mocht sin. Also ward ich mit dem selben Rasten reden,
das er Cuonrat Refen der schuld, so im Naef schuldig wer, beiten sölte,
untzent, das Cuͤnrat Neͣf inden haruff kem. Der selb Naef ouch denn korn
und gelt mit ime brechte, das er Rasten da mit bezalte, wond ouch
Cuͤnrat Neͣf kurtzlich haruff kem umb willen, das Nefen sin hus nit
vertriben wurde. Dar umb so macht ich Rasten ettwaz zites frist von
der schuld wegen, so er den von Sibental solt, als dir das lichter wol
ze wûssen stat, wie lang das was. Aber von Ruͦdolff Schniders wegen
nam ich mich gewaltes an, das der selb Ruͦdolff Rasten sinr schuld
acht oder viertzechen tag borg tuͦn und beiten solte, ob ich das an Ruͦdolffē
hette, doch dis alles Ruͦdolffs rechten, als vor von der pfandung wegen,
so
nach ûwer stat recht dar umb ervolget were unschedlich. Ob Rast
dem selben Schnider in dem zil, als vor stat, nit gnuͦg teͣt, das denn
ime
Ruͦdolff bi den pfanden und nach dem als vormalen gangen wer be
liben und dem nach gang soͤlte bi der teͣding, das uch ze gegne und under
ougen stuͤnd. Als ich das mit Rasten rett, dar zuͦ ime, so hab ich ouch
sidermalen mit dem selben Rasten, do aber Ruͦdolff Schnider ze gegne wz,
und mir der Schnider clagt, sin konde sin schuld von Rasten nit uff
gericht werden, nach dem und ich das vertedingett hette, gerett,
war umb Rast dem nit nach gangen, wer denn, ich hett die teding
nutz anders gemacht, wond des Schniders rechten unschedlich. Ob im
nit gnuͦg beschech, das er sinen pfanden nach gan soͤlt, da antwurt
mir Rast mit spottigen worten. Itē, lieber schulth̄s, von des brieffs
wegen, so der selb Schnider dir uff gester von mir gab, da wûss, das ich
den nit, also denn als dieser brieff wist, an gab und der durch den schribē
verwarlosett ist. Dar umb bitten ich dich und ouch min herren von
Thun, ir wellen dem Schnider bistendig und beholffen sin, das er mit
Rasten, nach dem und das vormalen nach ûwer statt recht ergangen
ist, gerecht werde und im ervolge, das er erlangt hatt, umb das sich
der selb Schnider von ûch noch ouch von mir dar umb sach nit ze er-
clagen habe, als ich ûch getrûw und ich beger ze beschulden. Datum
XVIII die julii anno etc XXXIX
Ruͦdolff Hoffmeister, ritter,
schulth̄s ze Bern